Saunders (Falklandi)

Saunders (engleski: Saunders Island, španjolski: Isla Trinidad) je četvrti otok po veličini Falklandskom arhipelagu, jedan od niza otoka pored sjeverne obale Zapadnog Falklanda. Geografija Saunders je brdoviti vrlo razvedeni otok, neobičnog oblika - poput obrnutog vrlo izduljenog slova C, površine 131.6 km². Zapravo je to otok sastavljen od 3 poluotoka, koja su spojena međusobno uskim prevlakama. Ukupna dužina obale je 106.8 km, otok je dug 21 km (u smjeru zapad - istok) i gotovo isto toliko širok, najviša točka na otoku je Mount Richards sa 457 m, nešto zapadnije je drugi najviši vrh je Mount Harston (433 m). Na otoku postoji jezero Big Pond udaljeno 1 km od jedinog otočkog naselja - Saunders Island Settlement, na istočnoj obali koje ima poletno - sletnu stazu, za manje avione, i pansione za smještaj turista. Jednom mjesečno do otoka doplovi trajekt Concordia Bay iz luke New Haven, on usput svraća i na otoke; Pebble, Golding, Keppel, Carcass, West Point, New, Weddell i Beaver Otok Saunders stanište je preko 50 vrsta ptica koje se gnijezde na njegovim strmim liticama. Po pješčanim plažama žive brojne kolonije Pingvina. Historija Britanski pomorski kapetan John McBride osnovao je u januaru 1766. mali garnizon pod nazivom Fort George i naselje Jason Town (po imenu svog broda), kasnije je to naselje postalo Port Egmont, prvo britansko naselje na Falklandima. U decembru iste godine otkrio je da su Francuzi već osnovali svoje naselje Port Louis na Istočnom Falklandu. Španjolska je kupila francusku koloniju Port Louis - 1766., i nakon tog preuzela kontrolu nad arhipelagom 1767., preko svog guvernera u Buenos Airesu. Britanski guverner Samuel Clayton povukao je 1767. pomorski garnizon iz Port Egmonta, ali je ostavio ploču sa natpisom da arhipelag podpada pod britanski suverenitet. Od kraja 19. vijeka otok se koristi kao veliki pašnjak za ovce koje se puštaju da slobodno pasu, po njegovim vrletima. Izvori Vanjske veze Fotografije sa otoka Saunders Saunders Island - Settlement Houses (the Outer Islands) na portalu Falkland Islands Tourist Board Stanley Saunders Island na portalu Falkland Islands Tourist Board Stanley